ข้อใดไม่ใช่การปฏิบัติตัวเมื่อเป็นโรคไข้หวัดใหญ่
1. เช็ดตัวลดไข้บ่อยๆ
2. หลีกเลี่ยงการอยู่ใกล้ชิดกับผู้ที่ภูมิต้านทานโรคน้อย
3. ฉีดวัคซีนป้องกันโรคไข้หวัดใหญ่
4. ใช้ช้อนกลางเมื่อรับประทานอาหารร่วมกับผู้อื่น
5. หมั่นล้างมือให้สะอาด
คำตอบคือ 3.  เนื่องจาก เพราะการฉีดวัคซีนป้องกันโรคไข้หวัดใหญ่ เป็นการป้องกันโรคไข้หวัดใหญ่ ซึ่งสามารถป้องกันได้ทั้งไข้หวัดใหญ่ชนิดเอและชนิดบี ควรฉีดวัคซีนป้องกันปีละ 1 ครั้ง สามารถฉีดได้ทุกเพศทุกวัย ในเด็กฉีดได้ตั้งแต่อายุ 6 เดือน ในหญิงตั้งครรภ์ควรฉีดเพื่อป้องกันลูกน้อยที่เพิ่งคลอดยังไม่ถึงเกณฑ์ที่จะฉีดวัคซีน

ส่วนข้ออื่น ๆ เป็นการปฏิบัติตัวเมื่อเป็นโรคไข้หวัดใหญ่ ซึ่งการปฏิบัติตัวเมื่อเป็นโรคไข้หวัดใหญ่ ได้แก่

1. พบแพทย์เพื่อรับการรักษา

2. ใช้ช้อนกลางเมื่อรับประทานอาหารร่วมกับผู้อื่น

3. เช็ดตัวลดไข้บ่อยๆ โดยเฉพาะเด็กเล็กเพราะไข้อาจกระตุ้นให้ชักได้ควรใช้ผ้าชุบน้ำอุ่นหรือน้ำธรรมดา อย่าใช้น้ำเย็นจัดหรือน้ำแข็งเช็ดตัว

4. สวมผ้าปิดปากและจมูก เพื่อป้องกันการแพร่เชื้อ และหมั่นล้างมือให้สะอาด

5. หลีกเลี่ยงการอยู่ใกล้ชิดกับผู้ที่ภูมิต้านทานโรคน้อย เช่น เด็กผู้สูงอายุ ผู้ที่มีโรคเรื้อรัง หรือผู้ป่วยที่กินยากดภูมิคุ้มกันอยู่
อายุรศาสตร์ (อายุรศาสตร์) - Internal Medicine